เอกสารแนบ 5

1.  กองเรืออาร์ ซี แอล

(1) เรือที่ใช้ดำเนินงานและเป็นเจ้าของ

[]

(2) เรือที่เช่ามาดำเนินงานระยะยาว

[]

  TOTAL OWN CAPACITY 76,640 TEUs

2.  รายงานคณะกรรมการตรวจสอบ

คณะกรรมการตรวจสอบของบริษัท อาร์ ซี แอล จำกัด (มหาชน) ประกอบด้วยกรรมการอิสระ
จำนวน 3 คน มีหน้าที่และความรับผิดชอบตามที่ได้รับมอบหมายจากคณะกรรมการบริษัทฯ
คณะกรรมการตรวจสอบทุกท่านมีคุณสมบัติครบถ้วนตามที่กำหนดไว้ในกฎบัตรคณะกรรมการตรวจสอบ
ที่สอดคล้องกับข้อกำหนดของคณะกรรมการกำกับหลักทรัพย์และตลาดหลักทรัพย์ฉบับปรับปรุงที่
กว32/2551 วันที่ 5 มิถุนายน 2551

คณะกรรมการตรวจสอบได้ยึดถือความเป็นอิสระ และใช้ดุลยพินิจอย่างเป็นธรรม
เพื่อประโยชน์สูงสุดขององค์กร ผู้ถือหุ้น ผู้มีส่วนได้เสีย และ ผู้มีส่วนเกี่ยวข้องอื่น
เป็นหลักสำคัญในการปฏิบัติหน้าที่ รวมทั้งสนับสนุนและส่งเสริมการดำเนินการตามหลักบรรษัทภิบาล

ในรอบปี 2559 คณะกรรมการตรวจสอบได้ปฏิบัติหน้าที่ตามขอบเขตความรับผิดชอบโดยสรุปได้ดังนี้

1. สอบทานงบการเงินเฉพาะกิจการ และงบการเงินรวมของบริษัทฯ และบริษัทย่อย รายไตรมาส
และ ประจำปี 2559 ที่ผ่านการสอบทาน และตรวจสอบของผู้สอบบัญชีตามลำดับ
ก่อนที่จะเสนอคณะกรรมการบริษัทฯ รวมทั้งได้สอบทานการเปิดเผยงบการเงิน เพื่อให้มั่นใจว่าบริษัท
ฯ ได้มีการเปิดเผยอย่างเพียงพอ และได้ปฏิบัติให้เป็นไปตามมาตรฐานการบัญชีที่รับรองทั่วไป
และปฎิบัติให้เป็นไปตามมาตรฐานการบัญชีฉบับใหม่ที่ประกาศใช้ในปี 2560
และให้พร้อมสำหรับมาตรฐานที่ประกาศใช้ใหม่ในปีต่อ ๆ ไป

2. สอบทานระบบการควบคุมภายในร่วมกับผู้ตรวจสอบภายใน ถึงความเพียงพอ
ของระบบการควบคุมภายใน
รวมทั้งสนับสนุนให้ผู้ตรวจสอบภายในเดินทางไปตรวจสอบบริษัทย่อยในต่างประเทศ และ
ติดตามผลการปฏิบัติงานตามข้อเสนอแนะ
คณะกรรมการตรวจสอบได้ให้ความสนใจในความน่าเชื่อถือของข้อมูลจากการตรวจสอบ และ
การยอมรับของผู้รับการตรวจสอบ
นอกจากนี้แล้วคณะกรรมการตรวจสอบได้ให้ความสำคัญในการติดตามระบบการควบคุมภายในของระบบข้อมูลสารสนเทศอย่างต่อเนื่อง
เพื่อให้งบการเงิน มีความถูกต้องเชื่อถือได้ซึ่งทางฝ่ายบริหารได้รับไปถือปฏิบัติ

ในปี 2559 นี้
คณะกรรมการตรวจสอบยังคงให้ความสำคัญในเรื่องความโปร่งใสในการกำกับดูแลกิจการอย่างต่อเนื่อง
และจัดให้มีการประเมินผลงานของกรรมการผู้จัดการอย่างเป็นระบบ และกำหนดให้มีการวิเคราะห์
และวัดความสำเร็จและศักยภาพขององค์กร นอกจากนี้แล้ว
คณะกรรมการตรวจสอบได้ให้ข้อเสนอแนะในการกำหนดแนวทางการวิเคราะห์และจัดทำ
สัญญาณเตือนภัยของกลุ่มธุรกิจ และให้ข้อเสนอแนะในการกำหนดตัวชี้วัดของกลุ่มธุรกิจ
เพื่อให้สามารถรองรับการบริหารความเสี่ยงได้อย่างมีประสิทธิภาพ

ในด้านการสนับสนุนการทำงานของฝ่ายตรวจสอบภายในได้อนุมัติกำลังคนเพื่อให้สามารถปฏิบัติงานตามที่ได้รับมอบหมายได้อย่างมีประสิทธิภาพ
และได้อนุมัติเป็นกรณีพิเศษให้ผู้มีความรู้ความเชี่ยวชาญเฉพาะด้านร่วมเดินทางตรวจสอบในประเทศต่าง
ๆ

3. สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และคณะกรรมการกำกับหลักทรัพย์และตลาดหลักทรัพย์
และกฏหมายอื่นที่เกี่ยวข้องกับธุรกิจ
ให้มีการปฏิบัติตามกฎหมายและระเบียบที่เกี่ยวข้องให้เป็นไปอย่างถูกต้อง

4. ได้พิจารณาคัดเลือก ศาสตราจารย์เกียรติคุณเกษรี ณรงค์เดช ผู้สอบบัญชีรับอนุญาต เลขทะเบียน
0076 หรือ นายชัยยุทธ อังศุวิทยา ผู้สอบบัญชีรับอนุญาต เลขทะเบียน 3885 หรือ นางณัฐสรัคร์
สโรชนันท์จีน ผู้สอบบัญชีรับอนุญาต เลขทะเบียน 4563 จาก สำนักงาน เอ. เอ็ม. ที.
แอสโซซิเอท เป็นผู้สอบบัญชีของบริษัทฯ ประจำปี 2560 เพื่อเสนอให้คณะกรรมการบริษัทฯ และ
ผู้ถือหุ้นอนุมัติต่อไป ในกรณีที่ผู้สอบบัญชีดังกล่าวข้างต้นไม่สามารถปฏิบัติหน้าที่ได้ ให้สำนักงาน เอ.
เอ็ม. ที. แอสโซซิเอท
จัดหาผู้สอบบัญชีรับอนุญาตอื่นของสำนักงานทำหน้าที่ตรวจสอบบัญชีและแสดงความเห็นต่องบการเงินของบริษัทแทนผู้สอบบัญชีดังกล่าวได้

5. สอบทานรายการที่เกี่ยวโยงระหว่างกัน โดยตระหนักถึงความขัดแย้งของผลประโยชน์
และให้ความมั่นใจว่ารายการเหล่านี้เป็นไปตามปกติของธุรกิจ
และยึดแนวปฏิบัติเช่นเดียวกับการทำรายการกับบุคคลภายนอกที่ไม่มีความขัดแย้ง
และให้มั่นใจว่าได้เปิดเผยข้อมูลตามข้อกำหนดของตลาดหลักทรัพย์
และคณะกรรมการกำกับหลักทรัพย์และตลาดหลักทรัพย์

6. คณะกรรมการตรวจสอบทุกคนได้เข้าร่วมพิจารณาทบทวนงบการเงินรายไตรมาส และ
งบการเงินประจำปี 2559 ร่วมกับผู้สอบบัญชีโดย นายอมรศักดิ์ นพรัมภา นางอาภาวดี มีคุณเอี่ยม
และนายวิเศษ จูภิบาล ได้เข้าร่วมประชุมครบ รวม 4 ครั้ง
นอกจากนี้ได้เข้าร่วมประชุมเพิ่มเติมตามที่ประธานกรรมการตรวจสอบได้เชิญประชุม
ซึ่งเป็นการประชุมร่วมกับผู้ตรวจสอบภายใน และ ผู้อำนวยการฝ่ายการเงินและบัญชี(กลุ่ม)
เพื่อพิจารณาในเรื่องต่างๆ ที่ผู้ตรวจสอบภายในตรวจพบ และตัวเลขวิเคราะห์ต่างๆ
รวมทั้งข้อมูลทางด้านกฎหมาย และระเบียบปฏิบัติต่างๆ โดยคณะกรรมการตรวจสอบ

7. ในการปฏิบัติงานตามขอบเขตและอำนาจหน้าที่ตามกฎบัตรของคณะกรรมการตรวจสอบ
โดยสรุปแล้วเห็นว่า บริษัทฯ มีการเปิดเผยข้อมูลที่ครบถ้วน
สอดคล้องกับมาตรฐานการบัญชีที่รับรองทั่วไป และ ควรมีการกำกับดูแลที่เข้มข้นขึ้น
มีกระบวนการตรวจสอบที่อยู่ในกรอบแนวทางการตรวจสอบภายใน
และมีการกำกับดูแลการปฏิบัติงานตามกฎหมาย และระเบียบข้อบังคับที่เกี่ยวข้อง

(นายอมรศักดิ์ นพรัมภา) (นายวิเศษ จูภิบาล) (นางอาภาวดี มีคุณเอี่ยม)

ประธานกรรมการตรวจสอบ กรรมการตรวจสอบ กรรมการตรวจสอบ